กลุ่มเพื่อนสาธารณสุขเพื่อประชาธิปไตยแต่งดำ-ชูป้ายคัดค้านตัดสินเลือกตั้ง 2 ก.พ.เป็นโมฆะ
กลุ่มเพื่อนสาธารณสุขเพื่อประชาธิปไตยใส่เสื้อสีดำ และชูป้ายคัดค้านกรณีที่ศาลรัฐธรรมนูญตัดสินให้การเลือกตั้ง 2 ก.พ.เป็นโมฆะ ที่ จ.เชียงใหม่21 มี.ค.57 เวลา 12.00 น. บริเวณหน้าโรงพยาบาลมหาราชนครเชียงใหม่ (โรงพยาบาลสวนดอก) กลุ่มเพื่อนสาธารณสุขเพื่อประชาธิปไตยและประชาชนทั่วไป ได้รวมตัวกันใส่เสื้อสีดำ และชูป้ายคัดค้านกรณีที่ศาลรัฐธรรมนูญตัดสินให้การเลือกตั้ง 2 ก.พ.เป็นโมฆะก่อนหน้าการมีคำวินิจฉัยของศาลรัฐธรรมนูญ ผู้เข้าร่วมกิจกรรมที่มีทั้งบุคลากรด้านสาธารณสุขและประชาชนทั่วไปราว 20 คน ได้ร่วมกันแต่งชุดสีดำ และชูป้ายต่างๆ ที่มีข้อความคัดค้านการตัดสินให้การเลือกตั้งเป็นโมฆะ และคัดค้านการทำหน้าที่ของศาลรัฐธรรมนูญ เช่น ประชาชนไม่ได้เลือกศาลรัฐธรรมนูญมาบริหาร และปกครองประเทศ ไม่มีโมฆะเลือกตั้ง มีแต่โมฆะบุรุษ อยุติธรรมนำกลียุค สุดท้ายประเทศนี้ต้องตัดสินโดยประชาชน ในระบอบประชาธิปไตย ศาลมีไว้ถ่วงดุลอำนาจ ไม่ใช่ถ่วงความเจริญ เป็นต้นก่อนผู้ร่วมกิจกรรมมีการตะโกนพร้อมกันว่า คัดค้านโมฆะเลือกตั้ง และ หนึ่งเสียงของเรามีความหมาย และนำป้ายต่างๆ ที่เตรียมมาไปติดไว้ตามประตูรั้วกรรณิกา วิทย์สุภากร ผู้ประสานงานของกลุ่มสาธารณสุขเพื่อประชาธิปไตย กล่าวว่าวันนี้ทางศาลรัฐธรรมนูญจะมีคำวินิจฉัยในเรื่องการเลือกตั้ง 2 ก.พ. ซึ่งหลายคนอึดอัดมาตลอดว่าจะมีการให้การเลือกตั้งเป็นโมฆะ จึงอยากมาแสดงพลังพร้อมกับกลุ่มที่กรุงเทพฯ โดยเรามีความเห็นว่าคนร้องเป็นอาจารย์หนึ่งท่าน ไปร้องผู้ตรวจการแผ่นดิน ซึ่งมีไม่กี่คนก็ไปฟ้องให้ศาลรัฐธรรมนูญมาตัดสิน คน 9 คนจะมาตัดสินเสียงของคน 20 ล้านเป็นโมฆะ เราจึงไม่เห็นด้วย เราอยากให้รู้ว่า 20 ล้านเสียงมีความหมาย กรุณาเคารพสิทธิของเราด้วย การตัดสิทธิ์จะเหมือนกับการทำรัฐประหาร และไม่เห็นหัวของประชาชน
กลุ่มเพื่อนสาธารณสุขเพื่อประชาธิปไตยใส่เสื้อสีดำ และชูป้ายคัดค้านกรณีที่ศาลรัฐธรรมนูญตัดสินให้การเลือกตั้ง 2 ก.พ.เป็นโมฆะ ที่ จ.เชียงใหม่ 21 มี.ค.57 เวลา 12.00 น.
การเลือกตั้งโมฆะ,ลุ่มเพื่อนสาธารณสุขเพื่อประชาธิปไตย,เชียงใหม่